Diari Oficial de la Generalitat Valenciana


Sumari del DOGV 4760, del 25-05-2004 (2004/5312)

Informació pública de la suspensió cautelar de llicències de parcel·lació de terrenys, edificació i demolició a fi de facilitar la modificació del règim urbanístic vigent en diverses àrees de sòl urbà.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5312


Organisme emissor
:   Ajuntament de Tavernes Blanques

Tipus de document
:   Anunci

Informació pública de la suspensió cautelar de llicències de parcel·lació de terrenys, edificació i demolició a fi de facilitar la modificació del règim urbanístic vigent en diverses àrees de sòl urbà. [2004/F5312]
  
El Ple de l'ajuntament, en la sessió del dia 19 de maig de 2004, en virtut del que s'establix en l'article 57 de la Llei 6/1994, de 15 de novembre, Reguladora de l'Activitat Urbanística, i l'article 152 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, va acordar:
  
«Primer. Suspendre cautelarment l'atorgament de llicències de parcel·lació de terrenys, edificació i demolició a fi de facilitar la modificació del règim urbanístic vigent del Pla General d'Ordenació Urbana, en les àrees afectades de sòl urbà següents:
  
1. Solars sense edificar de la unitat d'execució número 1-A.
  
2. Solars i edificis situats a l'avinguda del Cardenal Benlloch, en tota la seua extensió.
  
3. Solars i edificis situats al carrer del Dr. Barraquer, fins a la intersecció amb el carrer de Castelló, i parcel·la delimitada pels carrers de les Corts Valencianes, Alboraya i Francesc de Vinatea.
  
Segon. La suspensió, s'extingirà, en tot cas, en el termini d'un any. Si s'haguera produït dins d'este termini la convocatòria de la informació pública de la nova ordenació, la suspensió es mantindrà i els seus efectes s'extingiran definitivament transcorreguts dos anys des de l'acord de suspensió adoptat.
  
Tercer. Autoritzar expressament l'alcalde president, per a encarregar la redacció per arquitecte d'un nou projecte que considere nova ordenació dels sectors i zones objecte de suspensió i si fa al cas el sistema d'execució que a criteri seu hauria de seguir-se per a materialitzar les noves determinacions que suposen modificació del règim urbanístic vigent.
  
Quart. Publicar el present acord en el Diari Oficial de la Generalitat Valenciana en compliment del que es preveu en l'article 57.1.A) de la Llei 6/1994, de 15 de novembre, amb els recursos que pertoquen segons dret.»
  
L'acte anteriorment transcrit, que és definitiu en la via administrativa, podrà ser impugnat en el termini de dos mesos, comptats a partir del dia següent al de la publicació en el Diari Oficial de la Generalitat Valenciana, mitjançant la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, conforme al que s'establix en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder exercir, si fa al cas, qualsevol altre que s'estime procedent.